stanford-oval/wikipedia huggingface dataset:
סטיבן רויס
הערות שוליים

↑  Nason, Henry B., ed. (1887). Biographical Record of the Officers and Graduates of the Rensselaer, 1824-1886. Troy, NY: William H. Young. p. 31.
↑  Ullery, Jacob G. (1894). Men of Vermont Illustrated. Brattleboro, VT: Transcript Publishing Company. pp. 91–92.
| מושלי ורמונט ורמונט |
| --- | --- | --- |
| מושלי רפובליקת ורמונט | תומאס צ'יטנדן • מוזס רובינסון • תומאס צ'יטנדן |  |
| מושלי ורמונט | תומאס צ'יטנדן • פול בריגהאם • אייזק טיצ'נור • ישראל סמית' • אייזק טיצ'נור • ג'ונאס גלושה • מרטין צ'יטנדן • ג'ונאס גלושה • ריצ'רד סקינר • קורנליוס פ. ואן נס • עזרא בטלר • סמואל קרפטס • ויליאם פאלמר • סילאס ג'ניסון • צ'ארלס פיין • ג'ון מטוקס • ויליאם סלייד • הוראס איטון • קרלוס קולידג' • צ'ארלס ויליאמס • ארסטוס פיירבנקס • ג'ון רובינסון • סטיבן רויס • ריילנד פלטשר • הילנד הול • ארסטוס פיירבנקס • פרדריק הולברוק • ג'. גרגורי סמית' • פול דילינגהאם • ג'ון פייג' • פיטר וושבורן • ג'ורג' וייטמן הנדי • ג'ון וולקוט סטיוארט • ג'וליוס קונברס • עשהאל פק • הוראס פיירבנקס • רדפילד פרוקטור • רוזוול פרנהאם • ג'ון ברסטו • סמואל פינגרי • אבנעזר אורמסבי • ויליאם דילינגהאם • קרול פייג' • לוי פולר • אורבן וודברי • ג'וזאיה גראוט • אדוארד קרטיס סמית' • ויליאם סטיקני • ג'ון מקאלה • צ'ארלס בל • פלטשר פרוקטור • ג'ורג' פראוטי • ג'ון מיד • אלן פלטשר • צ'ארלס גייטס • הוראס גרהאם • פרסיבל קלמנט • ג'יימס הארטנס • רדפילד פרוקטור הבן • פרנקלין בילינגס • ג'ון ויקס • סטנלי וילסון • צ'ארלס מנלי סמית' • ג'ורג' אייקן • ויליאם הנרי וילס • מורטימר פרוקטור • ארנסט ויליאם גיבסון הבן • הרולד ארתור • לי אמרסון • ג'וזף ג'ונסון • רוברט סטאפורד • פ. ריי קייזר הבן • פיליפ הוף • דין דייוויס • תומאס סלמון • ריצ'רד סנלינג • מדלן קונין • ריצ'רד סנלינג • הווארד דין • ג'ים דאגלס • פיטר שמלין • פיל סקוט |  |
| --- | --- |
בקרת זהויות :  ISNI: 0000 0001 1796 3696  LCCN: no2011034093  SNAC: w6g305wx  VIAF: 168877888   WorldCat (עם VIAF): 168877888
הנחיית טרומן משנת 1945

הנחיית טרומן משנת 1945 (באנגלית: Truman Directive of 1945) הייתה צו נשיאותי של הנשיא טרומן לגבי פליטים שהגיעו לארצות הברית לאחר מלחמת העולם השנייה.
רקע

לאחר מלחמת העולם השנייה נזקקו עקורים רבים לסיוע. במהלך השואה ארצות הברית קיבלה כ-250,000 פליטים, אך בריטניה, הולנד, צרפת ומדינות אחרות קיבלו יותר פליטים. הנחיה זו, מס' 225, הייתה "הצהרה והנחיה של הנשיא בנושא הגירה לארצות הברית של עקורים ופליטים באירופה".
ב-22 בדצמבר 1945 הוציא טרומן צו נשיאותי לטפל במצב הפליטים באירופה לאחר מלחמת העולם השנייה. צו זה קבע כי מכסות ההגירה לשנת 1946 נותנות עדיפות לקורבנות רדיפות הנאצים שהיו באזורי הכיבוש של ארצות הברית בזמן הצו הנשיאותי. היו הרבה חברי קונגרס בתקופה זו שהתנגדו אפילו למספר הקטן ביותר של מהגרים יהודים. האנטישמיות השתוללה באותה תקופה, והצו המבצעי הזה הצליח לעקוף את חוסר שביעות הרצון של הציבור על זרם המהגרים.
ראו גם

חוק העקורים (1948)
הערות שוליים

1 2  '"`UNIQ--templatestyles-00000000-QINU`"'Stern, Naomi (2004). "Evian's Legacy: The Holocaust, The United Nations Refugee Convention, and Post- War Refugee Legislation in the United States". Georgetown Immigration Law Journal. 19: 318–319.
1 2  '"`UNIQ--templatestyles-00000002-QINU`"'"Harry S. Truman: Statement and Directive by the President on Immigration to the United States of Certain Displaced Persons and Refugees in Europe". www.presidency.ucsb.edu. נבדק ב-2016-03-01.
↑  "United States Policy Toward Jewish Refugees, 1941–1952". www.ushmm.org. נבדק ב-2016-02-28.
שלמה יפה

| --- | --- |
אין תמונה חופשית
 לידה:  18 במאי 1909 ורשה, האימפריה הרוסית 
 פטירה:  1995 (בגיל 85 בערך) 
 מוקד פעילות:  ישראל 
 שפה מועדפת:  עברית, פולנית, יידיש 
 
שלמה יפה (19 במאי 1909 – 29 בדצמבר 1995) היה מלחין ישראלי, חבר קיבוץ בית אלפא.
ביוגרפיה

שלמה נולד בוורשה שבפולין למשה מאיר ושיינדיל שיינא יפה. אביו, שהיה ממשפחת רבנים, הגיע לפולין בהיותו נער צעיר. משפחתו של שלמה יפה מנתה 8 נפשות. החיים במשפחה התנהלו ברוח המסורת היהודית, אך הם היו ליברליים. אמו הייתה חובבת מוזיקה, בעיקר אופרות. אחיו ואחיותיו למדו כולם לנגן בכינור, בפסנתר ובכלי פריטה. ואף שלמה, בילדותו, (בין השנים 1918–1921) למד פסנתר, וסולפג' בסמרה שברוסיה ובהיותו בן 15, בשנת 1924 הצטרף לתנועה הציונית "השומר הצעיר" בוורשה, שם ניגן במנדולינה, טובה, בריטון וקלרינט בתזמורות השונות. ב–1928 סיים את לימודיו בסמינר למורים בפוזנן שבפולין.
משפחתו רצתה שילמד הנדסה, אך הוא רצה לעלות ארצה ולהיות חקלאי, ובשנת 1930 נסע לברנו שבצ'כוסלובקיה ללמוד חקלאות. בתום לימודי החקלאות שלו, בשנת 1932 עלה ארצה והתגורר במספר קיבוצים. ב־1934 - עבר לעמק זבולון, לרמת יוחנן. ב־1940 נעשו חילופי אוכלוסין בין המשקים בית-אלפא ורמת-יוחנן, והוא הגיע לקיבוץ בית אלפא.
בקיבוץ בית-אלפא ארגן מקהלה. ב־1942 הוטל עליו לרכז את הקמת המוסד החינוכי. עם הקמתו היה מנהלו האדמיניסטרטיבי במשך כמה שנים, אך במקביל עסק בחינוך מוזיקלי. היה מנהל של "הקונסרבטוריון העירוני של הקיבוצים בעמק בית שאן" עד שנת 1973. הקים תזמורת גדולה של כלי פריטה, ותזמורת כלי-נשיפה.
מאוחר יותר החל ללמוד אצל עדן פרטוש. בשנת 1947 יצא לראשונה להשתלמות ממושכת בירושלים.
יצירתו משנת 1955 "מחזור למקהלה" (יצירה ובה עשרה שירים) שבעטייה זכה בפרס ניסימוב למקהלות נוער.
שלמה יפה הרבה לחבר יצירות מוזיקליות, שנוגנו על במות עם תזמורות וסולנים רבים. רשימת 79 יצירותיו כתובה בספר "שלמה יפה – מלחין, איש קיבוץ".
היה מעורה מאוד בחיי הקיבוץ, שימש רכז המוסד, מזכיר, חבר ועדת מינויים. הוא חיבר את "אורחות חיים", ספר ה"חוקים" של הקיבוץ.
ארכיונו מופקד בספרייה הלאומית וכולל כתבי-יד רבים ליצירות שלא נדפסו.
רשימת יצירות חלקית

רשימה זו נלקחה מקלטות אודיו הנמצאות בארכיון למוזיקה ישראלית, באוניברסיטת תל אביב (לא מקוטלגות), מקטלוג אוניברסיטת תל אביב ומקטלוג הספרייה הלאומית.
רשימת יצירות חלקית > יצירות קוליות

עולה לילה לילה (קנטטה)
העיירה בוערת
עשרה שירים למקהלה מעורבת (1957)
30 תרגילי שירה בשני קולות
שאלו שלום ירושלים למקהלה מעורבת ולתזמורת (1970)
אשים מדבר למקהלה מעורבת
פתיחה לליל הסדר: למקהלה בשלשה קולות, מקהלת ילדים אוניסונו וכלי נגינה
ארץ נתנה יבולה: מוזיקה לחג האסיף לטנור סולו ומקהלה בלווית חליל כנור(ות) ופסנתר
מסכת "חג הקציר" לשבועות
מה שם אקרא: לסופרן ולהקה קאמרית
קנטטה לנוער למקהלה מעורבת ולפסנתר
אם בארזים נפלה שלהבת למקהלה מעורבת
שמחתי באמרים לי : תהלים קכ"ב למקהלה מעורבת
תהלים קכ"ח למקהלה מעורבת
קינה למקהלה מעורבת ע"פ מגילת איכה (1975)
כלתה נפשי לישועתך : (על פי תהלים, פרק קי"ט) למקהלה בשני קולות (1983)
ארץ הנגב למקהלה מעורבת
לפשוטי-עם למקהלה מעורבת
מדוע כה קודרים ימי למקהלה בשלושה קולות (1939?)
שיר מחול למקהלה בשלושה קולות (1955)
כתנות פסים לבש הגן למקהלה בשני קולות
על טפת טל למקהלה בשני קולות
שיר הפלך לקול ולגיטרה או נבל
אל תסתר פניך ממני : (על פי תהלים, פרק ק"ב) למקהלה מעורבת
סבו ציון והקיפוה : תהלים מ"ח : למקהלה בקולות שווים, קלרינט, צ'לו וטמבורין (1954)
תפילה לעני לסולנים ולמקהלה מעורבת (1993)
רשימת יצירות חלקית > יצירות לתזמורת

סימפוניה מס' 1
סימפוניה מס' 2
סימפוניה מס' 3
סימפונייטה
שלושה קטעים לקרן יער ולתזמורת כלי קשת
קריה יפהפייה - רפסודיה לתזמורת
מוזיקה לכינור ולתזמורת קאמרית
רישומים מירושלים
מחול ללהקה דרוזית
קונצ'רטו לכינור ולתזמורת
רשימת יצירות חלקית > יצירות לפסנתר

מטמורפוזות
ניגונים
רפסודיה יהודית
ארבעה קטעים (1982)
פנטסיה
הרהורים
רשימת יצירות חלקית > יצירות קאמריות

דיאלוג לשני חלילים (1993)
אפטואוזו לשני חלילים (1978)
רביעייה לשני חלילים, צ'לו ופסנתר
סוויטה קטנה ל-4 חלילים (נקראת גם סונטינה)
גלגולו של ניגון: לנבל (פסנתר), חליל, אבוב, קלרנית ובסון
אנדנטה ורונדו לטובה ולפסנתר
רביעייה לשתי חצוצרות, קרן יער וטרומבון
ספרי תמה, לנבל, חליל, 2 כינורות, ויולה, צ'לו, קונטרבס (מבוסס על נעימה תימנית)
סוויטה על נושאים תימניים: לקלרנית ולרביעית כלי קשת
סונטינה: לחליל וגיטרה (1981)
פנטסיה לתשיעיית כלי קשת (1976)
וריציות לכנור ולצ'לו
רשימת יצירות חלקית > ספרים

שלמה יפה - מלחין איש קבוץ, 1980
מרחובות עד בית אלפא: סיפורו של קיבוץ "פלנטי" בארץ / ערך ורשם: שלמה יפה, 1977
התרבות המוזיקלית ביון העתיקה: חומר קריאה לתלמידים בנושא ההיסטורי / מעובד על ידי שלמה יפה, 1964
נעימי פריטה: ספר לימוד למנדולינה, 1949
הערות שוליים

1 2  שלמה יפה באתר המכון למוזיקה ישראלית
1 2 3  שלמה יפה באתר קיבוץ בית אלפא
↑  אלי אלון,'"`UNIQ--nowiki-00000003-QINU`"'סיפורה של חמישיית גלבוע, באתר News1 מחלקה ראשונה, 5 בספטמבר 2016
↑  סימפוניה מאת שלמה יפה, למרחב, 8 ביוני 1956
↑  הסימפוניה ה־3 של ע\למה יפה, על המשמר, 26 ביוני 1959
| --- | --- |
בקרת זהויות :  NLI: 987007310109905171  GND: 132157306  ISNI: 0000 0000 7876 0801  LCCN: n79145905  NKC: xx0180578  RERO: 02-A013228867  SUDOC: 232772495  VIAF: 8673890   WorldCat (עם VIAF): 8673890
אל קפיטן (מחשב-על)

| --- | --- |

אולם הארונות של מערכת מחשב העל אל קפיטן במעבדה הלאומית לורנס ליברמור,ליבמור, קליפורניה, ארצות הברית   תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 סוג:  מחשב על
 מפתח:  היולט פקארד אנטרפרייז (HPE), ואדוונסד מיקרו דיבייסס  Advanced Micro Devices (AMD)
 יצרן:  היולט פקארד אנטרפרייז
 תאריך הכרזה:  9 בינואר 2025
 תאריך הפצה:  2024 
 על שם:  מצוק אל קפיטן שבפארק יוסמיטי, קליפורניה
 מידע טכני
 מערכת הפעלה:  Tri-Lab Operating System Stack (TOSS) של לינוקס
 מעבד:  43,808 מעבדים דור 4 AMD MI300A EPYC 4th Gen 24C Genoa
 מאיץ גרפי:  43,808 מאיצים גרפיים AMD Instinct MI300A
 נפח אחסון:  87 ארונות חישוב, כולל מערכי אחסון מהירים "ארנב Rabbit" מבוססי NVM-Express
 זיכרון:  5.4 פטה-בייט זיכרון עבודה מסוג HBM3
 קישוריות:  עד 200 גיגה-ביט/לשנייה
 
מחשב העל Frontier שנחשב למהיר בעולם עד שהושק מחשב העל אל קפיטן
מחשב-על אל קפיטן של חברת היולט פקארד אנטרפרייז (באנגלית:Hewlett Packard Enterprise El Capitan), הוא מחשב-על ברמת חישוב אקסה-סקייל, הממוקם במעבדה הלאומית לורנס ליברמור בליברמור, קליפורניה, ארצות הברית. המחשב הפך למבצעי בשנת 2024 והוא מבוסס על ארכיטקטורת Cray EX Shasta1.
אל קפיטן הדיח את מחשב-העל Frontier (אנ') כמחשב העל המהיר בעולם, כפי שדווח, במהדורה ה-64 של רשימת Top500 (נובמבר 2024). זהו מחשב האקסה-סקייל השלישי שמופעל בארצות הברית, ומטרתו העיקרית היא לתמוך בתוכנית Stockpile Stewardship של מינהל הביטחון הגרעיני הלאומי של ארצות הברית (NNSA).
עיצוב

אל קפיטן עושה שימוש ב-11,039,616 ליבות עיבוד (CPU ו-GPU) משולבות, הכוללות 43,808 מעבדים דור 4 AMD EPYC 4th Gen 24C "Genoa" עם 24 ליבות כל אחד בתדר 1.8GHz (סה"כ 1,051,392 ליבות), ו-43,808 מאיצים גרפיים AMD Instinct MI300A (סה"כ 9,988,224 ליבות).
ה-MI300A משלב 24 ליבות CPU מבוססות Zen 4 עם ליבת GPU מבוססת CDNA3, ומשולב בתוך מארז אורגני יחיד יחד עם 128GB של זיכרון HBM3.
הלהבים במערכת מחוברים זה לזה באמצעות מתג HPE Slingshot 64 בעל 64 יציאות המספק רוחב פס (קצב העברת נתונים) של 12.8 טרה-ביט לשנייה. קבוצות של להבים מקושרות בטופולוגית Dragonfly (שפירית) שבה יש לכל היותר שלוש דילוגים (hops) בין שני צמתים במערכת. החיבוריות מבוססת על כבלים אופטיים או כבלי נחושת. מותאמים אישית כדי למזער את אורך הכבל. סה"כ 145 קילומטרים כבלים פעילים.
אל קפיטן עושה שימוש בארכיטקטורת APU ( Accelerated Processing Unit ), שבה המעבד המרכזי (CPU) והמעבד הגרפי (GPU) חולקים חיבור פנימי קוהרנטי על גבי השבב.
מערכת אל קפיטן תופסת שטח של כ-700 מטרים רבועים, גודל דומה לשני מגרשי טניס. המערכת מורכבת מלפחות 87 ארונות חישוב, כולל מערכי אחסון מהירים מסוג "ארנב Rabbit" מבוססי NVM-Express וכן צמתים חישוביים. על פי The Next Platform: "אל קפיטן כולל 11,136 צמתים בארונות Cray EX מקוררי-נוזל, כאשר בכל צומת ארבעה מנועי חישוב MI300A, ובסך הכול 44,544 התקנים ברחבי המערכת. לכל התקן יש 128GB של זיכרון HBM3, המחולק בין יחידות CPU ו-GPU. הזיכרון פועל בתדר 5.2GHz ומספק רוחב פס מצרפי של 5.3 טרה-בייט לשנייה לצורך העברת נתונים בין רכיבי ה-CPU וה-GPU."
היסטוריה

מערכת אל קפיטן הוזמנה כחלק מיוזמת CORAL-2 של מחלקת האנרגיה של ארצות הברית, שנועדה להחליף את סיירה ( Sierra (supercomputer) ), מערכת של IBM ו-NVIDIA שהופעלה בשנת 2018. העיצוב המקורי כלל תכנון למאות אלפי יחידות עיבוד גרפי (GPU) והספק של 40 מגה-ואט. מעבדת לורנס ליברמור LLNL שיתפה פעולה עם HPE Cray ו־AMD לצורך בניית המערכת.
שלושה אבות טיפוס של אל קפיטן - בשם rzVernal, Tioga ו-Tenaya - היו חזקים מספיק כדי להיכלל ברשימת TOP500 של מחשבי העל ביוני 2023. rzVernal הגיע לביצועים של 4.1 פטא-פלופס petaflops. בתחילת יולי הותקנו הרכיבים הראשונים של אל קפיטן הותקנו במעבדת לורנס ליברמור, כאשר ההתקנה המלאה הייתה צפויה להסתיים עד אמצע 2024.
עד 18 בנובמבר 2024, אל קפיטן היה מבצעי ואושר כמחשב העל המהיר בעולם, לאחר שהשיג ביצועים של 1.742 אקסה-פלופס exaFLOPs.
בפברואר 2025, הושק אל קפיטן באופן רשמי במעבדה הלאומית לורנס ליברמור (LNNL) בקליפורניה. המעבדה ציינה כי עלות בניית מחשב-העל עמדה על 600 מיליון דולר וכי הוא ישמש משימות מסווגות ורגישות הקשורות למאגר הנשק הגרעיני של ארצות הברית.
היסטוריה > טקס ההשקה

אל קפיטן נחנך רשמית ב-9 בינואר 2025. בטקס נכחו מנכ"ל היולט פקארד אנטרפרייז Hewlett Packard Enterprise (HPE) אנטוניו נרי, ומנכ"לית אדוונסד מיקרו דיבייסס Advanced Micro Devices (AMD), ליסה סו, אשר הגיעו לציין את האירוע.
במהלך האירוע דנו שני המנכ"לים דנו בהשלכות של אל קפיטן על יוזמות הבינה המלאכותית-AI של חברותיהם. אנטוניו נרי ציין כי "יש כאן מינוף מלא", והדגיש את הדמיון בין אל קפיטן למערכות המשמשות לאימון בינה מלאכותית. ליסה סו הרחיבה: "אלה בעצם אותם אבני בניין, כפי שאנטוניו אמר, רק בקונפיגורציה שונה", והדגישה את גמישותה של הטכנולוגיה שפותחה עבור אל קפיטן בשיפור יכולות הבינה המלאכותית של החברות.
ראו גם

מחשב-על
פוגקו
Israel-1
אורורה (מחשב-על)
המינהל לביטחון לאומי גרעיני
FLOPS
פורט קרישנאגירי

| --- | --- |

פורט קרישנאגירי בציור מ-1804
 מידע כללי
 סוג:  מבצר
 על שם:  העיר קרישנאגירי (אנ')
 מיקום:  טמיל נאדו
 מדינה:  הודו הודו
 בעלים:  אימפריית ויג'איאנגר האימפריה המראטהית ממלכת מייסור חברת הודו המזרחית הבריטית האימפריה הבריטית הסקר הארכאולוגי של הודו
 מייסדים:  אימפריית ויג'איאנגר
 מפעיל:  הסקר הארכאולוגי של הודו 
 הקמה ובנייה
 תאריך פתיחה רשמי:  המאה ה-16
 מידות
 אורך:  120 מטר
 רוחב:  80 מטר
 גובה:  100 מטר
 שטח:  כ-10 דונם
 
 קואורדינטות:  12°32′22″N 78°12′44″E﻿ / ﻿12.539344°N 78.212314°E﻿ / 12.539344; 78.212314
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיפורט קרישנאגירי(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיפורט קרישנאגירי he
 
פורט קרישנאגירי (באנגלית: Krishnagiri Fort, בטמילית: கிருட்டிணகிரிக் கோட்டை) הוא מבצר שהוקם במאה ה-16 במדינת טמיל נאדו שבהודו. מוגדר כיום כאתר היסטורי ונמצא באחריות ארגון הסקר הארכאולוגי של הודו.
מקום המבצר

המבצר נמצא על גבעה נישאה החולשת על העיר קרישנאגירי (אנ') (מחוז קרישנאגירי (אנ'), מדינת טמיל נאדו) הנמצאת כ-90 ק"מ מדרום מזרח לבנגלור. הגבעה עליה נבנה המבצר היא אחת מ-12 גבעות הפזורות באזור כשעל כולן נבנו מבצרים. צבר מבצרים זה כונה "מבצרי בארה מאהל" (Bara Mahal’ Forts).
ההיסטוריה של המבצר

המבצר נבנה במאה ה-16 על ידי יאגדבראיאר הראשון (Jagadevarayar-I). יאגדבראיאר היה קצין צבא בתקופת שלטונה של אימפריית ויג'איאנגר ומקורב למלך. בעקבות הצטיינותו בהגנת האימפריה מפלישת צבא סולטנות ביג'אפור (אנ') העניק שליט אימפריית ויג'איאנגר, רנגה-ראיה השני (Ranga Raya-II), לו ולמשפחתו שטחים נרחבים בטמיל נאדו. בשטחים אלו נכללו 12 גבעות אבן אותן ביצר יאגדבראיאר ושיפר בכך את ההגנה על טמיל נאדו ואימפריית ויג'איאנגר.
ב-1670 כבש שיוואג'י, מלך האימפריה המראטהית, את המבצר במהלך מערכה לכיבוש שטחים בדרום הודו.
באמצע המאה ה-18 פלש צבא ממלכת מייסור, בהנהגתו של חיידר עלי, לתחומי האימפריה המראטהית וכבש את המבצר ושטחים נרחבים בסביבתו. ב-1768, במהלך מלחמת אנגלו-מייסור הראשונה הצליחו הבריטים לכבוש בחזרה את המבצר. עלי חזר למבצר במסגרת חוזה מדראס (אנ') שסיים את מלחמת אנגלו-מייסור הראשונה. ב-1792, במהלך מלחמת אנגלו-מייסור השלישית, הובס שליט ממלכת מייסור ויורשו של חיידר עלי, טיפו סולטאן, ובמסגרת אמנת סרינגאפטם (אנ') חזרו הבריטים לשלוט במבצר. המבצר עבר לידי חברת הודו המזרחית הבריטית שמינתה נציב מטעמה, סרן אלכסנדר ריד (Alexander Reed), שינהל את האזור. בתקופה בה שלטה החברה במבצר הוא הפך למחסן תחמושת ונשק.
ב-1857 פרץ המרד ההודי הגדול שהביא בעקבותיו להחלשת כוחה של חברת הודו המזרחית הבריטית והעברת סמכויותיה לידי האימפריה הבריטית. במסגרת שינוי זה נמסר גם המבצר לאחריות צבא הודו הבריטית שהחל בצמצום השימוש בו עד שבסביבות 1900 ננטש המבצר.
ב-1947, עם הכרזת העצמאות של הודו ויציאת הבריטים ממנה, הועבר המבצר לאחריות ממשלת הודו. הוגדר כאתר היסטורי ותיירותי ונמצא באחריות ארגון הסקר הארכאולוגי של הודו שמתחזק אותו.
מבנה המבצר

המבצר נבנה בראש הגבעה ומורכב בהיקפו מחומת אבנים מקומיות ומגדלי שמירה כשהגישה למבצר דרך גרם מדרגות (של כ-400 מדרגות) שתחילתו בתחתית הגבעה וסיומו בשער מוגן שנבנה בחומה. במרכז המבצר ניצבים מספר מבנים היסטוריים שנבנו על ידי השליטים השונים שהחזיקו בו. רובם של המבנים שהשתמרו שרדו את הכיבושים השונים בגלל ששימשו כמקומות פולחן דתי ועלייה לרגל למאמינים. כך למשל יש על הגבעה מקדש לאלים ההודים גנש, ונרשימה (אנ') ולצידם מסגד.
גלריה

גרם המדרגות המטפס לראש הגבעה שם ניתן לראות את החומה, חלק מצריחי החומה ומבנים נוספים
אנדרטאות קבורה בראש הגבעה
מבנה במבצר
מבנה דתי במבצר
אסם במבצר
אחת מהמצודות שהיו חלק מהחומה ששמרה על המבצר
לקריאה נוספת

Rice, Benjamin Lewis (1909). Mysore and Coorg from the Inscriptions. A. Constable & Company, Limited. ISBN 978-0-598-51081-5
הערות שוליים

1 2  ההיסטוריה של מחוז קרישנאגירי, באתר krishnagiri.nic.in
↑  יאגדבראיאר, בוויקיפדיה בטמילית
↑  מבצר קרישנאגירי, באתר tamilnadutourism.com
שלמה מאזוז

| --- | --- |

הרב שלמה מאזוז
 לידה:  17 ביולי 1908 י"ח תמוז ה'תרס"ח ג'רבה, תוניסיה הצרפתית
 פטירה:  10 בינואר 1982  (בגיל 73) כ"ה טבת ה'תשמ"ב נתיבות, ישראל
 מקום קבורה:  נתיבות
 תאריך עלייה:  1956
 מדינה:  תוניסיה הצרפתית, תוניסיה, ישראל
 מקום מגורים:  נתיבות
 מקום פעילות:  נתיבות
 תקופת הפעילות:  ?–1982
 רבותיו:  הרב שאול מקיקץ שלי
 חיבוריו:  ראו ספריו
 צאצאים:  מני מזוז, ברוך מאזוז
 
 תפקידים נוספים:  דיין (משפט עברי)
בית הכנסת "אהלי שם", על שם הרב מזוז, בנתיבות
הרב שלמה מאזוז (י"ח בתמוז ה'תרס"ח, 17 ביולי 1908 – כ"ה בטבת ה'תשמ"ב, 10 בינואר 1982) היה רב ודיין באי ג'רבה שבתוניסיה, עד עלייתו לישראל בשנת 1956 אז, חדל מלעסוק ברבנות והתעסק בעיקר בהוצאת כתביו התורניים תוך שהוא מתפרנס ממכר מוצרי סדקית.
ביוגרפיה

נולד בג'רבה, לרב מנחם מאזוז. נישא לרבקה (מעיתקה). שימש בג'רבה כרב וכדיין, והוציא לאור ירחון תורני בשם "מקבציאל". כן ערך את שו"ת "זרע דוד" של הרב סאסי מעתוק הכהן יהונתן, רבה של ג'רבה.
בשנת 1956 עלה לישראל והתגורר בנתיבות (אז: עזתה). על קליטתו בעיר סיפר בנו, מני: ”משפחתי, כמו שאר המשפחות הראשונות גרו כשנה בפחונים שהיו פזורים בשטח פתוח, בלי מים, בלי חשמל וכמובן ללא שירותי סניטציה בסיסיים. כעבור כשנה עברנו לדירת קבע, שהייתה ביתנו שנים ארוכות”.
לאחר עלייתו נמנע מלכהן כרב, והתפרנס מיגיע כפיו, תחילה מעבודה כפועל ולאחר מכן כבעל חנות לדברי סדקית. עם זאת הוא זכה לכבוד והערכה מצד תושבי נתיבות. לדברי בנו הרב יחזקאל: ”לבד מתשמישי הקדושה שהיו נמכרים בחנות, עיטרו אותה מדפים עם ספרי קודש בהם למד אבא, למי שרצה לרכוש את אחד מהספרים, הובהר כי הספרים אינם למכירה”.
בחודש אייר ה'תשי"ז, היו הרב מאזוז וידידו הרב נסים הכהן, רב המושב שרשרת, מהראשונים שהשתתפו ביום עיון שבועי לרבני האזור, שיזם חברם הרב רפאל כדיר צבאן, רב העיר נתיבות. מדי חודש אלול נהגו השלושה לנסוע פעמיים להתפלל ולומר סליחות בכותל המערבי, עם עוד מתושבי ורבני האזור..
הרב מאזוז נהג לומר הלל בלי ברכה ביום העצמאות.
נפטר בכ"ה בטבת ה'תשמ"ב (1982).
משפחתו

לרב מאזוז תשעה ילדים, בהם:
הרב יחזקאל מאזוז - רב בנתיבות ועוזרו של רב העיר, הרב רפאל כדיר צבאן (נפטר בתשפ"ב)
מני מזוז - שופט בבית המשפט העליון, לשעבר היועץ המשפטי לממשלה
ימימה מזוז - היועצת המשפטית של משרד האוצר
שולה בן-צבי - ראש אגף (בדימוס) במינהל מקרקעי ישראל
אחותו, כמסאנה חנה, נישאה לרב מצליח מאזוז.
ברוך ברכיה מאזוז - מנהל מחלקת חינוך וגזבר ( בדימוס )  בעיריית נתיבות
ספריו

מקבציאל - ירחון תורני רבני, הכולל חידושים בש"ס ובהלכה. יצא לאור על ידו בג'רבה, ה'תרצ"ה-ה'תרצ"ו
כרם שלמה - הלכות ריבית, ירושלים, ה'תשמ"ג
שואל ומשיב - שאלות ותשובות בארבעת חלקי השולחן ערוך, נתיבות, ה'תשמ"ד
כסא שלמה - שו"ת וחידושי שולחן ערוך, נתיבות, ה'תשמ"ז
מדרש שלמה - חידושי תנ"ך, דרושים ודינים, נתיבות, ה'תשנ"ג
חשק שלמה (שני חלקים) - חידושים בתלמוד, נתיבות, ה'תש"ס
הערות שוליים

1 2  מכתבו של הרב רחמים חי חויתה הכהן, רבה של ברכיה, אל הראשון לציון הרב יצחק נסים, בבקשה להסדיר משרה רבנית ראויה לרב מאזוז (לשכת הרבנים הראשיים עוזיאל וניסים - רבנים, באתר ארכיון המדינה, עמ' 56)
↑  מני מזוז, חינוך נגד שחיתות, באתר חדשות מחלקה ראשונה, 6 בנובמבר 2006
↑  עובדיה חן, פרנסה ולא אידיאל, באתר ישיבת כסא רחמים
↑  תולדות הגאון רבי נסים הכהן זצוק"ל - חלק ב’, באתר ישיבת כסא רחמים
↑  (עדות בנו בספר "אתחלתא היא" של הרב יצחק דדון)
| --- | --- |
בקרת זהויות :  NLI: 987007306282005171  ISNI: 0000 0000 7267 1939  LCCN: nr93027700  VIAF: 44172245   WorldCat (עם VIAF): 44172245 
המבנה הסוכך על קברי הרב מאזוז והרב רפאל כדיר צבאן בנתיבות
קבר הרב שלמה מאזוז בנתיבות
אלון אהל

| --- | --- |
אין תמונה חופשית
 לידה:  10 בפברואר 2001 (בן 24) לבון, ישראל 
 מוקד פעילות:  ישראל 
 פרופיל ב-IMDb
 
אלון אהל (נולד ב-10 בפברואר 2001) הוא פסנתרן ישראלי. בבוקר 7 באוקטובר 2023 (בגיל 22) שהה בפסטיבל הנובה שליד קיבוץ רעים שם נפצע ונחטף לעזה על ידי מחבלי ארגון הטרור חמאס בעודו תופס מחסה במיגונית המוות בצומת רעים.
ביוגרפיה

אלון אהל נולד ב-2001 לעידית וקובי אהל ולו אח ואחות צעירים. המשפחה מתגוררת ביישוב לבון שבגליל העליון. אהל התחיל לנגן בגיל תשע, למד מוזיקה בתיכון, שאב השראה ממוזיקה קלאסית וג'אז, ביצע רסיטל בסוף התיכון ונהנה להשתתף בג'אמים ולאלתר. הוא תכנן להמשיך את לימודיו המוזיקליים בבית הספר רימון באוקטובר 2023 לאחר שחזר מטיול במזרח הרחוק ולעבור לגור בתל אביב אולם הטבח במסיבת הנובה ברעים וחטיפתו לעזה קטעו את תוכניותיו.
החטיפה והשבי

בבוקר 7 באוקטובר 2023 השתתף אלון אהל בפסטיבל נובה שהתקיים ליד קיבוץ רעים, כאשר בשעה 6:29 חמאס פתח במתקפת פתע שכללה טבח המוני במשתתפי המסיבה. במהלך מתקפת הטרור, עם הגעת המחבלים לזירה, אהל עם כ-30 מהמבלים בפסטיבל ברחו ל"מיגוניות המוות" בצומת רעים בה מצאו מחסה, יחד עם 26 אנשים נוספים. לאחר התגוננות הירואית של החוסים במיגונית נכנסו המחבלים אל תוך המיגונית וגררו מתוכה את הרש גולדברג פולין, אלון אהל, אליה כהן ואור לוי, כשהם פצועים בדרגות פציעה שונות, והעמיסו אותם על גבי טנדרים כדי לחטוף אותם לרצועת עזה בעוד שרבים מהשוהים במיגונית נרצחו על ידי מחבלי החמאס.
ביוני 2024 פורסם סרטון על רגעי החטיפה של הרש גולדברג פולין, אור לוי, אליה כהן ביחד עם אלון אהל שטושטש לבקשת הוריו.
בעקבות שחרורו מהשבי של אור לוי ב-8 בפברואר 2025 קיבלה משפחתו של אלון אהל אות חיים ראשון ממנו. אור לוי דיווח ששהה עם אלון אהל ועם אליה כהן בשבי ושאלון פצוע בעיניו ובכתפו ללא טיפול, עובר הרעבה מתמדת, אינו רואה אור יום וכבול בשלשלאות ברגליו מאז נשבה ב-7 באוקטובר 2023.
מאמצים לשחררו

משפחתו של אהל התגייסה ויוזמת מיזמים מוזיקליים להעלאת המודעות לחטיפתו ולהבאה לשחרורו. אחיו יזם הקלטה מחודשת של השיר "שובי אלי" עם המוזיקאי אבישי כהן. משפחתו של אהל הציבה את הפסנתר שלו בכיכר החטופים שברחבת מוזיאון תל אביב והמיזם הורחב לכ-30 פסנתרים צהובים ברחבי העולם להעלאת מודעות לחטופים והצורך בהשבתם הדחופה. לאחר שנודע למשפחתו על פציעתו ומצבו הקשה בעקבות חזרתו של אור לוי מ-490 ימים בשבי, יזמה משפחתו אירוע בכיכר החטופים לציון יום הולדתו ה-24 שהוא יום ההולדת השני אותו מציין אהל בשבי וקראה לציבור להגיע להשתתף. בעקבות המידע על מצבו הקשה של בנם יצאו הוריו לתקשורת בדרישה לשחררו בדחיפות. אור לוי עצמו הגיע לכיכר החטופים כנגד המלצת הרופאים בקריאה לשחרורם המיידי של שאר החטופים שנותרו בשבי.
ראו גם

נועה ארגמני
הרש גולדברג פולין
ענר שפירא
שני לוק
ג'וזף גולדנבורג

| --- | --- |
 לידה:  1917
 פטירה:  ?
 ספורט
 ענף ספורט:  התעמלות
 
ג'וזף "ג'ו" גולדנבורג (באנגלית: Joseph "Joe" Goldenburg; ‏ 1917 – ?) היה מתעמל יהודי-אמריקאי. 4 פעמים אלוף ארצות הברית (1936, 1939–1941), בתרגיל טבעות.
ביוגרפיה

גולדנבורג התאמן בקבוצת "טרנרס" (אנ') ברונקס ניו יורק בהדרכתו של ברנרד אונסר
באליפות ארצות הברית שנערכה בניו יורק ב-1936 זכה גולנבורג במדליית זהב בתרגיל טבעות בתוצאה של 57.9 נקודות, לפני חברו לקבוצה האלוף האולימפי (לוס אנג'לס 1932) ואלוף ארצות הברית היוצא (1935) בתרגיל זה, היהודי גאורג גולק (57.6 נקודות).
הערות שוליים

↑  Amateur Athletic Union Gymnastics (באנגלית)'"`UNIQ--templatestyles-00000001-QINU`"'
↑  Bernard Unser, באתר USA Gymnastics (באנגלית)'"`UNIQ--templatestyles-00000001-QINU`"'
↑  By IRV KUPCINET, HAPPY NEW YEAR GREETINGS TO FLINT JEWRY - JEWISH CHAMPIONS, The Detroit Jewish Chronicle⁩, 18 September 1936 (באנגלית)'"`UNIQ--templatestyles-00000001-QINU`"'